
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΕΙΣ ΜΝΗΜΗΝ ΚΩΝΣΤΑΝΤΙ¬ 
ΝΟΥ Σταματίου ΒΕΡΓΗ» και κύρωση του οργανι¬ 
σμού αυτού. 1 

ΑΠΟΦΑΣΕΙΣ 

Απαλλαγή από τα καθήκοντα Ληξιάρχου της Δημο¬ 
τικής Ενότητας Λεβιδίου της Σιόλα Αθανασίας 
του Κωνσταντίνου του Δήμου Τρίπολης Ν. Αρ¬ 
καδίας. 2 

Τροποποίηση - συμπλήρωση της συστατικής πρά¬ 
ξης του Νομικού Προσώπου Δημοσίου Δικαίου με 
την επωνυμία «Σχολική Επιτροπή Α/θμιας Εκπαί¬ 
δευσης Δήμου Παύλου Μελά Νομού Θεσσαλονί¬ 
κης». 3 

Τροποποίηση της συστατικής πράξης του Νομικού 
Προσώπου Ιδιωτικού Δικαίου με την επωνυμία 
«Δημοτική Κοινωφελής Επιχείρηση (ΙΡΙΣ) Δήμου 
Παύλου Μελά Νομού Θεσσαλονίκης», με μεταφο¬ 
ρά αρμοδιοτήτων - σκοπών σχετικών με τον το¬ 
μέα του Αθλητισμού στον Δήμο Παύλου Μελά... 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ' αριθμ. πρωτ. 

Φ.131400/4454/21 -2-2012 περίληψη, η οποία δημο¬ 
σιεύτηκε στο ΦΕΚ 904/22-3-2012 (τ.Β'). 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΕΙΣ ΜΝΗΜΗΝ ΚΩΝΣΤΑΝΤΙΝΟΥ 
Σταματίου ΒΕΡΓΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 69/8-5-2009 πράξη της Συμβολαιογράφου 
Πειραιά Παρασκευής Τσαμάκου του Νικολάου με την 
οποία η Παπαδοπούλου Κλειώ του Γεωργίου σύστησε 


κοινωφελές ίδρυμα με την επωνυμία «ΙΔΡΥΜΑ ΕΙΣ ΜΝΗ¬ 
ΜΗΝ ΚΩΝΣΤΑΝΤΙΝΟΥ Σταματίου ΒΕΡΓΗ» και με έδρα 
τη νήσο Κέρκυρα. 

2. Τις διατάξεις των άρθρων: α) 95 και 98 του α.ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 25-4-2012 γνωμοδότηση του Συμβουλίου 
Εθνικών Κληροδοτημάτων. 

4. Την Δ6Α1104503ΕΞ2011/21-7-2011 (ΦΕΚ 1670/Β') από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών περί 
έναρξης λειτουργίας της Γ ενικής Γ ραμματείας Δημό¬ 
σιας Περιουσίας. 

5. Το Π.Δ/γμα 85/2012 (ΦΕΚ 141 Α') 

Με πρόταση των Υπουργών Οικονομικών, Παιδείας 
και Θρησκευμάτων, Πολιτισμού και Αθλητισμού απο¬ 
φασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: «ΙΔΡΥΜΑ ΕΙΣ ΜΝΗΜΗΝ ΚΩΝΣΤΑΝΤΙΝΟΥ 
Σταματίου ΒΕΡΓΗ», η οποία έγινε από την Παπαδοπού¬ 
λου Κλειώ του Γεωργίου, με την αριθ. 69/8-5-2009 πράξη 
της Συμβολαιογράφου Πειραιά Παρασκευής Τσαμάκου 
του Νικολάου. 

Το ίδρυμα τούτο αποτελεί νομικό πρόσωπο ιδιωτι¬ 
κού δικαίου, υπάγεται στην εποπτεία και τον έλεγχο 
των Υπουργών Παιδείας, Θρησκευμάτων, Πολιτισμού 
και Αθλητισμού και Οικονομικών και διέπεται από τις 
διατάξεις της ανωτέρω συστατικής του πράξης, του 
παρακάτω οργανισμού, του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δε¬ 
κατέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΕΙΣ ΜΝΗΜΗΝ ΚΩΝΣΤΑΝΤΙΝΟΥ 
Σταματίου ΒΕΡΓΗ» 

Άρθρο 1 

Μορφή - Επωνυμία -Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 
ΕΙΣ ΜΝΗΜΗΝ ΚΩΝΣΤΑΝΤΙΝΟΥ Σταματίου ΒΕΡΓΗ, που 

συστήθηκε από την Παπαδοπούλου Κλειώ του Γεωργίου 
με την αριθ. 69/8-5-2009 πράξη της Συμβολαιογράφου 
Πειραιά Παρασκευής Τσαμάκου του Νικολάου, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της ανωτέρω συστατικής πράξης, του παρό¬ 
ντος οργανισμού, του α.ν. 2039/1939 όπως κάθε φορά 
ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η νήσος Κέρκυρα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης της σύστασής του. 

Αρθρο 2 
Σκοπός 

1. Σκοπός του ιδρύματος είναι η επιβράβευση για τα 
επόμενα 15 τουλάχιστον (η διαθέτις-ιδρύτρια ορίζει το 
διάστημα αυτό για το οποίο επαρκεί η αρχική περιουσία, 
ενώ η διάρκεια θα παρατείνεται με απόφαση του Διοι¬ 
κητικού Συμβουλίου σε περίπτωση αύξησης της περιου¬ 
σίας κατά τα κατωτέρω διαλαμβανόμενα) έτη από την 
έγκριση του ιδρύματος, Ελλήνων/ Ελληνίδων πολιτών, οι 
οποίοι είναι μαθητές/ μαθήτριες Δημοτικού, Γυμνασίου 
και Λυκείου με χρηματικό έπαθλο εφ’ άπαξ ετησίως. 

2. Ειδικότερα θα βραβεύονται ένας μαθητής από την 
έκτη (6η) τάξη του Δημοτικού Σχολείου του Δημοτικού 
Διαμερίσματος Νεοχωρίου Δήμου Λευκιμμαίων Κερκύ- 
ρας, ένας από την Τρίτη και τελευταία τάξη του Γυ¬ 
μνασίου του Δήμου Λευκιμμαίων Κερκύρας και ένας 
από την Τρίτη και τελευταία τάξη του Λυκείου του 
Δήμου Λευκιμμαίων Κερκύρας, δηλαδή συνολικά τρεις 
(3) μαθητές. Σε περίπτωση μελλοντικής εκπαιδευτικής 
μεταρρύθμισης, θα επιβραβεύεται ένας μαθητής από την 
τελευταία πάντοτε τάξη κάθε βαθμίδας, όπως και αν 
αυτή ονομάζεται, και που θα αντιστοιχεί στο σημερινό 
Δημοτικό, Γυμνάσιο και Λύκειο. 

Λ) Από την βαθμίδα της πρωτοβάθμιας εκπαίδευσης 
(Δημοτικό) θα επιλέγεται ο έχων διαγωγή κοσμιοτάτη 
πρωτεύσας μαθητής του Δημοτικού Σχολείου Νεοχωρί¬ 
ου Λευκίμμης. Επί ισοβαθμίας, θα διεξάγεται κλήρωση 
κατά τα κατωτέρω διαλαμβανόμενα. 

Β) Από τη βαθμίδα του Γ υμνασίου και του Λυκείου θα 
επιλέγονται οι έχοντες διαγωγή κοσμιοτάτη πρωτεύσα- 
ντες μαθητές. Επί ισοβαθμίας, θα προτιμάται ο μόνιμος 
κάτοικος Δημοτικού Διαμερίσματος Νεοχωρίου. Εάν 
δεν υπάρχει τέτοιος, θα προτιμάται ο έχων καταγωγή 
από τους δύο του γονείς από το Δημοτικό Διαμέρισμα 
Νεοχωρίου. Αν δεν υπάρχει τέτοιος, θα προτιμάται αυ¬ 
τός που έχει από τον ένα του γονέα καταγωγή από 
το Δημοτικό Διαμέρισμα Νεοχωρίου. Αν δεν υπάρχει 
τέτοιος, ή σε περίπτωση ισοβαθμίας προσόντων κα¬ 
ταγωγής, θα διεξάγεται κλήρωση κατά τα κατωτέρω 
διαλαμβανόμενα. 

3. Το ποσό που θα δίδεται εφ’ άπαξ σε κάθε μαθητή 
θα ανέρχεται στο ποσό των δύο χιλιάδων ευρώ (€ 2.000) 
ονομαστικά για όλη τη διάρκεια του Ιδρύματος. Αντίθετη 
απόφαση του Διοικητικού Συμβουλίου επιτρέπεται για 
μεγαλύτερο ποσόν μόνον εάν η περιουσία του Ιδρύ¬ 
ματος αυξηθεί καθ’ οιονδήποτε τρόπο και ξεπεράσει 
ονομαστικά το διπλάσιο της αρχικής περιουσίας. 

4. Για την εκτέλεση του ως άνω σκοπού θα αντλούνται 
ποσά όχι μόνον από τους τόκους αλλά και από το ίδιο 


το κεφάλαιο των €100.000, όπως αυτό θα αναπροσαρ¬ 
μόζεται, των τόκων κεφαλαιοποιουμένων και προστιθε¬ 
μένων στο εκάστοτε εναπομένον κεφάλαιο. 

Αρθρο 3 
Περιουσία-Πόροι 

1. Περιουσία του ιδρύματος για να εξυπηρετηθεί ο 
σκοπός του είναι το χρηματικό ποσό των εκατό χιλιά¬ 
δων (100.000) ευρώ, το οποίο είναι κατατεθειμένο σε 
τραπεζικό λογαριασμό με τον αριθμό 50003455941, προ¬ 
θεσμιακή κατάθεση, στην Εθνική Τράπεζα της Ελλάδος, 
και δη στο κατάστημα Ιπποκράτους (0132), δικαιούχος 
του οποίου είναι η Κλειώ Παπαδοπούλου του Γ εωργίου 
και της Μαρίας, η οποία συστήνει με το παρόν το ως 
άνω Ίδρυμα. 

2. Το αρχικό κεφάλαιο αλλά και το εκάστοτε ενα¬ 
πομένον ποσό θα παραμένει δεσμευμένο καθ' όλη τη 
διάρκεια του Ιδρύματος σε ενιαία προθεσμιακή κατά¬ 
θεση της Εθνικής Τραπέζης της Ελλάδος, επ’ ονόματι 
του Ιδρύματος, άμα τη εγκρίσει του, και ουχί των μελών 
-όλων ή κάποιων- του Διοικητικού Συμβουλίου. 

3. Πόροι του Ιδρύματος είναι οι τόκοι του παραπάνω 
κεφαλαίου, οι πρόσοδοι από επιχορηγήσεις, δωρεές, 
κληρονομιές ή κληροδοσίες, οι χορηγίες (πλήν του Κρά¬ 
τους), οι κάθε είδους τακτικές ή έκτακτες εισφορές 
ελληνικών ή ξένων φυσικών ή νομικών προσώπων και 
γενικά κάθε περιουσιακό στοιχείο που θα αποκτηθεί 
μετά τη νομότυπη σύστασή του. 

Ειδικότερα η παραπάνω ιδρύτρια ορίζει ότι για το 
σκοπό των βραβεύσεων των μαθητών, το ποσό που θα 
διατίθεται κάθε χρόνο στο τέλος της σχολικής χρονιάς, 
σε καθένα από τους τρεις (3) αριστούχους μαθητές 
της τελευταίας τάξης του Δημοτικού, Γυμνασίου και 
Λυκείου, όπως λεπτομερώς καθορίζεται στο άρθρο 
2 του παρόντος, θα εκταμιεύεται από το παραπάνω 
κατατεθειμένο σε τραπεζικό λογαριασμό χρηματικό 
ποσό, μετά από πάγια εντολή που ήδη δίδει και δια 
της παρούσης και σε κάθε περίπτωση θα δώσει η στο 
παρόν ιδρύτρια Κλειώ Παπαδοπούλου, και απ’ ευθείας 
στην Εθνική Τράπεζα της Ελλάδος (Ε.Τ.Ε. Α.Ε.), μετά την 
έκδοση του εγκριτικού προεδρικού διατάγματος του 
παρόντος. Η εκταμίευση θα γίνεται κατά τέτοιο τρόπο 
ώστε ετησίως συνολικό -ονομαστικά για όλη τη διάρκεια 
του Ιδρύματος- χρηματικό ποσό έξι χιλιάδων ευρώ (€ 
6.000,00) να εκταμιεύεται από τον ως άνω λογαριασμό 
κατά τον μήνα Σεπτέμβριο κάθε έτους και να δίδεται 
σε νόμιμο εκπρόσωπο του Ιδρύματος, σε τρεις (3) ισό¬ 
ποσες τραπεζικές επιταγές επ’ ονόματι εκάστου από 
τους δικαιούχους βραβευομένους μαθητές. Η περιουσία 
του Ιδρύματος θα παραμένει καθ’ όλη τη διάρκεια του 
Ιδρύματος σε λογαριασμό της Εθνικής Τράπεζας της Ελ¬ 
λάδος και δη στο κεντρικό κατάστημα Κερκύρας (374), 
το δε χρηματικό ποσό θα ευρίσκεται εξ ολοκλήρου σε 
προθεσμιακή κατάθεση. 

Αρθρο 4 

Διοίκηση 

1. Το Ίδρυμα διοικείται από Διοικητικό Συμβούλιο, που 
αποτελείται από τους εξής: 

α) τον εκάστοτε Δήμαρχο Λευκιμμαίων ως Πρόεδρο, 

β) τον εκάστοτε Αρχιερατικό Επίτροπο Λευκιμμαίων 
της Ιεράς Μητροπόλεως Κερκύρας, Παξών και Διαπο- 
ντίων Νήσων ως Αντιπρόεδρο, 

γ) τον Διευθυντή του Δημοτικού Σχολείου Νεοχωρίου 
ως Γραμματέα, 

δ) τον εφημέριο του Ιερού Ναού Αγίας Τριάδος Νε¬ 
οχωρίου, ή, επί περισσοτέρων, τον ανώτερο σε εκκλη¬ 
σιαστικό αξίωμα ή επί ίσων, τον πρεσβύτερο σε ηλικία 
ως Ταμία, 

και ε) τον Πρόεδρο του Τοπικού (Διαμερισματικού) 
Συμβουλίου Νεοχωρίου ως Μέλος. 

2. Η θητεία του Διοικητικού Συμβουλίου είναι διετής 
και μετά τη λήξη της διορίζεται Διοικητικό Συμβούλιο 
για τριετή θητεία με απόφαση της ιδρυτού, εφαρμοζο- 
μένων των διατάξεων του Α.Ν. 2039/1939. 

3. Σε περίπτωση που μέλη του Διοικητικού Συμβουλίου 
κωλύονται ή παραιτούνται, οι κενές θέσεις συμπληρώ¬ 
νονται με απόφαση των υπολοίπων μελών, ώσπου δε 
να γίνει η συμπλήρωση αυτή, το Διοικητικό Συμβούλιο 
συγκροτείται και λειτουργεί νόμιμα με τα παραμένοντα 
υπόλοιπα μέλη, αν ο αριθμός τους δεν είναι κάτω από 
τρία (3), οπότε τούτο ανασυγκροτείται και λειτουργεί 
νόμιμα, είτε από την ιδρύτρια είτε με απόφαση της 
τριμελούς πιο πάνω επιτροπής, τηρουμένης της διαδι¬ 
κασίας του Α.Ν. 2039/1939. 

4. Ειδικότερα, εάν κωλύεται ή παραιτηθεί ο Πρόεδρος, 
τα λοιπά μέλη οφείλουν να προτείνουν ως μέλος και 
Αντιπρόεδρο τον ανώτερο σε εκκλησιαστικό αξίωμα 
εφημέριο του Ιερού Ναού Αγίου Αρσενίου Λευκίμμης. 
Στη θέση του Προέδρου προάγεται ο Αρχιερατικός 
Επίτροπος Λευκιμμαίων, και παραμένει στη θέση αυτή 
μέχρι την εκλογή νέου Δημάρχου. 

Εάν κωλύεται ή παραιτηθεί από μέλος του Δ.Σ. ο 
Αντιπρόεδρος, αντικαθίσταται στη θέση αυτή από τον 
αρχαιότερο ιερέα του Ι.Ν. Αγίου Αρσενίου Λευκίμμης ως 
μέλος και Αντιπρόεδρο. Η θητεία του τελευταίου διαρκεί 
μέχρι την τοποθέτηση νέου Αρχιερατικού Επιτρόπου. 

Εάν κωλύεται ή παραιτηθεί από μέλος του Δ.Σ. ο Γραμ- 
ματέας Διευθυντής του Δημοτικού Σχολείου Νεοχωρίου, 
προτείνεται ως μέλος και δη Γραμματέας ο αρχαιότε¬ 
ρος στην Υπηρεσία δάσκαλος του ιδίου Σχολείου, και 
εν περιπτώσει αρνήσεώς του, ο αμέσως επόμενος και 
ούτω καθ’ εξής. 

Εάν κωλύεται ή παραιτηθεί από μέλος ο Ταμίας εφη¬ 
μέριος του Ι.Ν. Αγίας Τριάδος, μέχρι την έλευση νέου 
εφημερίου στο Ναό, οπότε και αυτός γίνεται το νέο μέ¬ 
λος και Ταμίας του Ιδρύματος, προτείνεται ο ανώτερος 
σε εκκλησιαστικό αξίωμα, και επί ισοβάθμων ο πρεσβύ- 
τερος στην ηλικία, ιερέας που διακονεί στην ιερατική 
περιφέρεια του Δήμου Λευκιμμαίων και εν περιπτώσει 
αρνήσεώς τούτου, στον επόμενο και ούτω καθ’ εξής. 

Εάν κωλύεται ή παραιτηθεί από μέλος ο Πρόεδρος 
του Τοπικού Συμβουλίου Νεοχωρίου, προτείνεται ως 
μέλος εις εκ των Αντιδημάρχων του Δήμου Λευκιμμαίων, 
μέχρι και την εκλογή νέου προέδρου Τοπικού Συμβου¬ 
λίου Νεοχωρίου. 

5. Η θητεία του παρόντος Διοικητικού Συμβουλίου 
λήγει δύο έτη μετά από την επομένη ημέρα της εγκρί- 
σεώς του δια Προεδρικού Διατάγματος, και δη της δη¬ 
μοσίευσης του τελευταίου στο Φύλλο Εφημερίδας της 
Κυβερνήσεως. 

6. Όλες οι ψηφοφορίες είναι επί ποινή ακυρότητος 
ονομαστικές και φανερές, με καταγραφή και υπογραφή 
απάντων των ψηφιζόντων στα πρακτικά. 


Άρθρο 5 

Σύγκληση Διοικητικού Συμβουλίου- Απαρτία. 

1. Το Διοικητικό Συμβούλιο συγκαλείται από τον Πρόε¬ 
δρο και συνεδριάζει τακτικά κάθε έξι μήνες και έκτακτα, 
όταν παραστεί ανάγκη. 

Ο Πρόεδρος είναι υποχρεωμένος να συγκαλέσει το 
Διοικητικό Συμβούλιο, αν τη σύγκλησή του ζητήσουν 
τα δύο (2) τουλάχιστον από τα μέλη του, με γραπτή 
αίτησή τους προς τον Πρόεδρο, πάντοτε όμως έπειτα 
από πρόσκληση του Προέδρου τρεις (3) το λιγότερο 
μέρες πριν τη συνεδρίαση. 

2. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. Οι αποφάσεις 
του Διοικητικού Συμβουλίου λαμβάνονται με πλειοψηφία 
των μελών που είναι παρόντα στη συνεδρίαση. Σε πε¬ 
ρίπτωση ισοψηφίας νικά η ψήφος του Προέδρου, ή του 
νομίμου αναπληρωτού του, που πρέπει να παρίσταται 
σε κάθε συνεδρίαση. 

Αρθρο 6 

Καθήκοντα Διοικητικού Συμβουλίου- 
Διαχείριση Περιουσίας Ιδρύματος. 

1. Το Διοικητικό Συμβούλιο διοικεί το Ίδρυμα, διαχει¬ 
ρίζεται την περιουσία του και γενικά αποφασίζει για 
κάθε θέμα που αφορά τη διοίκηση και τη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση του σκοπού 
του, πάντοτε όμως σύμφωνα με τις διατάξεις του Α.Ν. 
2039/1939 και των διαταγμάτων που εκδόθηκαν ή θα 
εκδοθούν σε εκτέλεση του νόμου τούτου, καθώς και 
των λοιπών σχετικών Νόμων και Διαταγμάτων. 

2. Το Διοικητικό Συμβούλιο ειδικότερα α) αποφασίζει 
για κάθε θέμα που έχει σχέση με την εύρυθμη λειτουρ¬ 
γία του Ιδρύματος, β) αποφασίζει για την αποδοχή ή την 
αποποίηση κληρονομιών, κληροδοσιών, ή δωρεών καθώς 
και για την ανακήρυξη ευεργετών και δωρητών του 
Ιδρύματος, γ) διορίζει τους πληρεξουσίους δικηγόρους 
του Ιδρύματος και τους ανακαλεί και δ) καταρτίζει τον 
προϋπολογισμό και απολογισμό των εσόδων και εξόδων, 
καθώς επίσης και τον ισολογισμό του Ιδρύματος. 

Αποδοχή κληρονομιών γίνεται πάντοτε και μόνον με 
το ευεργέτημα της απογραφής. 

3. Ο προϋπολογισμός των εσόδων και εξόδων του 
Ιδρύματος, που καταρτίζεται από το Διοικητικό Συμ¬ 
βούλιο, υποβάλλεται, σύμφωνα με το Νόμο (άρθρο 101 
του α.ν. 2039/1939), στο Υπουργείο Οικονομικών τρεις 
(3) μήνες πριν από την έναρξη του κάθε οικονομικού 
έτους και ο ετήσιος απολογισμός μαζί με τον ισολογι¬ 
σμό του Ιδρύματος μέσα σε δύο (2) μήνες από τη λήξη 
του οικονομικού έτους. 

Το διαχειριστικό έτος του Ιδρύματος αρχίζει την 
πρώτη (1η) Ιανουάριου και λήγει στις τριάντα μία (31) 
Δεκεμβρίου. Εξαιρετικά, το πρώτο διαχειριστικό έτος 
θα αρχίσει την ημέρα της νομότυπης σύστασης του 
Ιδρύματος και η πρώτη διαχειριστική περίοδος θα υπερ¬ 
βαίνει το έτος. 

Σχετικά δε με την αναπτυσσόμενη από το Ίδρυμα 
κοινωφελή δραστηριότητα, αυτή εποπτεύεται από το 
Υπουργείο Οικονομικών. 

4. Το Διοικητικό Συμβούλιο αποδέχεται με το ευερ¬ 
γέτημα της απογραφής ή αρνείται δικαιολογημένα 
να αποδεχθεί κληρονομιές, κληροδοσίες ή δωρεές ή 
οποιεσδήποτε άλλες εισφορές και επιχορηγήσεις ( πλήν 
του Κράτους), με ή και χωρίς όριο. 

5. Το Διοικητικό Συμβούλιο μπορεί με απόφασή του 
να αναθέτει σε μέλη του την άσκηση αρμοδιοτήτων, 
ειδικά καθοριζομένων κατά κατηγορίες ή κατά θέμα. 

6. Το Διοικητικό Συμβούλιο αποφασίζει για χορήγηση 
εφ’ άπαξ αμοιβής για παροχή υπηρεσιών στο Ίδρυμα, 
μόνον όταν αυτές είναι απολύτως αναγκαίες, και υπάρ¬ 
χει απόλυτη ομοφωνία όλων των μελών του Διοικητικού 
Συμβουλίου. Κατά τα λοιπά, οι υπηρεσίες που παρέχουν 
τα μέλη του Διοικητικού Συμβουλίου είναι τιμητικές και 
παρέχονται αμισθί. Η αποδοχή του όρου αυτού αποτελεί 
προϋπόθεση διορισμού και άπαντα τα μέλη γνωρίζουν 
και αποδέχονται τον όρο αυτό. 

Αρθρο 7 

Καθήκοντα Προέδρου. 

1. Ο Πρόεδρος του Διοικητικού Συμβουλίου, εκτός από 
τις αρμοδιότητες που καθορίζονται στο άρθρο 5 της 
παρούσας, α) εκπροσωπεί το Ίδρυμα σ' όλες γενικά τις 
σχέσεις του ενώπιον κάθε Αρχής και κάθε Δικαστηρίου 
και ακόμη ενώπιον κάθε φυσικού ή νομικού προσώπου, 
αυτοπροσώπως ή με πρόσωπο που ορίζεται από αυ¬ 
τόν και εγκρίνεται με απόφαση Διοικητικού Συμβουλίου 
και δίνει τους από το δικαστήριο επαγόμενους όρκους, 
όπως και επάγει όρκους σε τρίτους, β) συγκαλεί το 
Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και δι¬ 
ευθύνει τις συζητήσεις. Οι προσκλήσεις για συνεδρίαση 
στέλνονται στα μέλη του Διοικητικού Συμβουλίου δέκα 
(10) τουλάχιστον μέρες πριν από τη συνεδρίαση, γ) κα¬ 
ταρτίζει, βοηθούμενος από το Γραμματέα, την ημερήσια 
διάταξη των θεμάτων που θα συζητηθούν, την οποία και 
υπογράφει. Θέμα που δεν περιλαμβάνεται σε αυτήν δεν 
συζητείται εκτός αν πρόκειται για επείγουσα υπόθεση 
και συμφωνήσει για αυτό η πλειοψηφία των παρόντων 
μελών του Διοικητικού Συμβουλίου, δ) εισηγείται στο 
Διοικητικό Συμβούλιο τα θέματα της συζήτησης. Μπο¬ 
ρεί όμως όποτε κρίνει σκόπιμο, να θέτει την εισήγηση 
διαφόρων θεμάτων σε άλλο μέλος του Διοικητικού Συμ¬ 
βουλίου, ε) συνυπογράφει μαζί με το Γ ραμματέα όλα 
γενικά τα έγγραφα και με το Γ ραμματέα και τον Ταμία 
τα χρηματικά εντάλματα και δίνει εντολή πληρωμής 
κάθε δαπάνης με βάση τον εγκριθέντα προϋπολογισμό, 
σύμφωνα με τις σχετικές διατάξεις του α.ν. 2039/1939, 
στ) αλληλογραφεί με τις Αρχές και υπογράφει όλα τα 
έγγραφα του Ιδρύματος προς τρίτους, ζ) εκτελεί τις 
αποφάσεις του Διοικητικού Συμβουλίου και ενεργεί σύμ¬ 
φωνα με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

Αρθρο 8 

Καθήκοντα Αντιπροέδρου. 

1. Ο Αντιπρόεδρος έχει τη φροντίδα όλης της εργα¬ 
σίας και λειτουργίας του Ιδρύματος, συνυπογράφοντας 
με τον Πρόεδρο όλα γενικά τα έγγραφα, καθώς και τα 
πρακτικά των συνεδριάσεων του Διοικητικού Συμβου¬ 
λίου, για την σύνταξη των οποίων φροντίζει ο ίδιος. 


2. Ο Αντιπρόεδρος προετοιμάζει τα θέματα για το 
Διοικητικό Συμβούλιο, συντάσσοντας την ημερήσια 
διάταξη, καθώς και την ετήσια έκθεση των πεπραγ¬ 
μένων του Διοικητικού Συμβουλίου. Διεκπεραιώνει 
την αλληλογραφία, φυλάσσει τα έγγραφα, τα βιβλία 
(εκτός από τα διαχειριστικά) και τη σφραγίδα του 
Ιδρύματος και ευθύνεται για την καταστροφή και την 
απώλεια αυτών. 

3. Τον Αντιπρόεδρο, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου που 
ορίζεται με απόφαση αυτού. 

4. Ο Αντιπρόεδρος έχει βοηθό του στην εκτέλεση της 
όλης εργασίας της Γ ραμματείας τον Γ ραμματέα. 

Αρθρο 9 

Καθήκοντα Γ ραμματέα. 

1. Ο Γραμματέας τηρεί τα πρακτικά των συνεδριάσεων 
του Διοικητικού Συμβουλίου, τα οποία επικυρώνουν οι 
σύμβουλοι που έχουν παραστεί σε κάθε συνεδρίαση και 
φυλάσσει το βιβλίο των πρακτικών αυτών. 

2. Ο Γ ραμματέας τηρεί το πρωτόκολλο αλληλογρα¬ 
φίας, χρησιμοποιώντας γί αυτό βιβλίο εισερχομένων 
και εξερχόμενων εγγράφων του Ιδρύματος, φυλάσσει 
το αρχείο τύπου και βοηθάει γενικά τον Αντιπρόεδρο 
στη διεξαγωγή της γραφικής υπηρεσίας της Γ ραμ¬ 
ματείας. 

3. Ο Γ ραμματέας φυλάσσει την περιουσία του Ιδρύ¬ 
ματος που είναι σε είδη, καθώς και τις κάθε είδους 
εκδόσεις του, τηρώντας τα απαραίτητα γί αυτό βιβλία 
και είναι υπεύθυνος για τη βιβλιοθήκη, έχοντας πλήρη 
κατάλογο αυτών, και φυλάσσει τη σφραγίδα του Ιδρύ¬ 
ματος, η οποία αναφέρεται στο άρθρο 1 παράγραφος 
3 του παρόντος. 

Αρθρο 10 
Καθήκοντα Ταμία. 

1. Ο Ταμίας του Ιδρύματος α) φροντίζει για τις κάθε 
είδους εισπράξεις, όπως εισφορές, συνδρομές, δωρεές, 
κληρονομιές, κληροδοσίες, εκδίδοντας και υπογράφο¬ 
ντας τις σχετικές αριθμημένες διπλότυπες αποδείξεις, 
β) κάνει τις αναγκαίες πληρωμές του Ιδρύματος, ύστερα 
από έγγραφη εντολή του Προέδρου ή του νόμιμου ανα¬ 
πληρωτή του εκδίδοντας τα ανάλογα χρηματικά εντάλ¬ 
ματα θεωρημένα από τον Πρόεδρο και το Γ ραμματέα, 
γ) τηρεί και φυλάσσει τα τακτικά βιβλία της διαχείρι¬ 
σής του, δ) φυλάσσει τα έντυπα διπλότυπα εισπράξεων, 
ε) καταθέτει στο όνομα του Ιδρύματος και πάντοτε στον 
προαναφερόμενο λογαριασμό της Εθνικής Τράπεζας 
της Ελλάδος (Ε.Τ.Ε. Α.Ε.) κάθε χρηματικό ποσό και κάθε 
αξία, και προβαίνει σε αναλήψεις από τις παραπάνω 
καταθέσεις μόνο μετά από απόφαση του Διοικητικού 
Συμβουλίου και για τους σκοπούς που επιτρέπει μόνον 
η παρούσα ιδρυτική πράξη, στ) διαχειρίζεται τις εκδό¬ 
σεις του Ιδρύματος, τηρώντας γί αυτό ειδικό βιβλίο, και 
ζ) δίνει για το κάθε τι λόγο στο Διοικητικό Συμβούλιο. 

2. Τον Ταμία, όταν απουσιάζει ή κωλύεται, αναπληρώ¬ 
νει ο Αντιπρόεδρος και αυτόν άλλο μέλος που ορίζεται 
από το Συμβούλιο. 

3. Ο Ταμίας συντάσσει κάθε χρόνο τον οικονομικό 
απολογισμό και τον προϋπολογισμό της επόμενης 
χρήσης του Ιδρύματος, τους οποίους υποβάλλει στον 

έλεγχο και την έγκριση του Διοικητικού Συμβουλίου για 
τα περαιτέρω νόμιμα. 

4. Ο Ταμίας τηρεί βιβλίο λογιστικής ενημερότητας, 
στο οποίο καταχωρούνται με χρονολογική σειρά και 
με την αναγκαία λογιστική τάξη τα έσοδα και τα έξοδα 
που πραγματοποιούνται στη χρονική διάρκεια κάθε 
χρήσης. 

5. Ο Ταμίας κρατεί στέλεχος διπλοτύπων αποδείξεων 
εισπράξεως, αριθμημένο σε συνεχείς αύξοντες αριθμούς 
και ο συνολικός αριθμός των φύλλων κάθε στελέχους 
βεβαιώνεται με σχετική πράξη από τον Πρόεδρο και τον 
Αντιπρόεδρο του Ιδρύματος. 

6. Ο Ταμίας κρατεί στέλεχος διπλοτύπων ενταλμάτων 
πληρωμής των χρηματικών επάθλων, αριθμημένο και 
θεωρημένο, το ίδιο όπως παραπάνω, βεβαιωμένο το 
στέλεχος αποδείξεων από τον Πρόεδρο και το Αντι¬ 
πρόεδρο του Ιδρύματος. 

7. Ο Ταμίας οφείλει να παραδίδει το χρηματικό έπα¬ 
θλο στον βραβευόμενο μαθητή, και εάν αυτός είναι 
ανήλικος, στον γονέα ή τον κηδεμόνα του, παρουσία 
πάντοτε του βραβευομένου μαθητού, και εισπράττει 
εξοφλητική απόδειξη, την οποία φυλάττει μαζί με τα 
λοιπά λογιστικά βιβλία. 

Αρθρο 11 

Τρόπος χορήγησης βραβείων 

1. Η βράβευση θα γίνεται την δεύτερη Κυριακή κάθε 
Σεπτεμβρίου, στον Ιερό Ναό Αγίας Τριάδος Νεοχωρίου, 
μετά τη Θεία Λειτουργία και μετά από επιμνημόσυνη 
δέηση εις μνήμην Κωνσταντίνου Βέργη και των γονέων 
αυτού Σταματίου και Αλεξάνδρας. Προ της βραβεύσεως, 
στην οποία οφείλουν να παρίστανται τουλάχιστον τρία 
(3) από τα μέλη του διοικητικού συμβουλίου, το διενερ¬ 
γούν την βράβευση μέλος, οφείλει να λαμβάνει το λόγο 
και να μνημονεύει το όνομα του Κωνσταντίνου Σταμα¬ 
τίου Βέργη, και να αναφέρει ότι εις αυτόν οφείλεται η 
ευεργεσία. Ο δε βραβευόμενος οφείλει να δηλώνει ότι 
αποδέχεται με ευγνωμοσύνη και τιμή προς τη μνήμη 
του ευεργέτου την ευεργεσία. 

2. Σε περίπτωση που απαιτείται κατά τα ανωτέρω 
διαλαμβανόμενα κλήρωση, αυτή θα γίνεται δημόσια την 
πρώτη Κυριακή κάθε Σεπτεμβρίου και πάλι μετά τη Θεία 
Λειτουργία στον Ιερό Ναό Αγίας Τριάδος Νεοχωρίου, 
ώστε να υπάρχει το χρονικό διάστημα να εκδοθούν οι 
απαιτούμενες τραπεζικές επιταγές (κατά τα ανωτέρω 
διαλαμβανόμενα) επ’ ονόματι των δικαιούχων μέχρι την 
δεύτερη Κυριακή του Σεπτεμβρίου, οπότε και θα λαμ¬ 
βάνει χώρα η βράβευση. 

3. Μετά το τέλος της σχολικής χρονιάς, το Διοικητι¬ 
κό Συμβούλιο αποστέλλει έγγραφο στα Σχολεία από 
τα οποία προέρχονται οι βραβευόμενοι μαθητές, κατά 
τα ανωτέρω διαλαμβανόμενα, και πληροφορούνται για 
τους έχοντες τα προσόντα και το όνομα των προς 
βράβευσιν μαθητών/ μαθητριών, όπως αυτά εξειδικεύ¬ 
ονται ανωτέρω. 

Άρθρο 12 

Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Διοικητικού 


Συμβουλίου, γ) Βιβλίο λογιστικής παρακολούθησης, 
στο οποίο καταχωρίζονται με χρονολογική σειρά και 
λογιστική πράξη, όλα τα έσοδα και έξοδα του Ιδρύμα¬ 
τος που πραγματοποιούνται στη διάρκεια της χρήσης, 
δ) Βιβλίο μητρώο χορήγησης οικονομικών ενισχύσε¬ 
ων και βραβείων, ε) Στελέχη αριθμημένων διπλοτύπων 
αποδείξεων είσπραξης και ενταλμάτων πληρωμής, θε¬ 
ωρημένα από τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του Ιδρύματος και της εκτέλεσης των 
σκοπών του. 

Αρθρο 13 

Τροποποίηση Οργανισμού. 

Οι διατάξεις του παρόντος Οργανισμού μπορεί να 
τροποποιηθούν ή να συμπληρωθούν με απόφαση του 
Διοικητικού Συμβουλίου, που εγκρίνεται σύμφωνα με τη 
διαδικασία των συνδυασμένων διατάξεων των άρθρων 
98 του α.ν. 2039/1939 και 110 του Αστικού Κώδικα. Απαγο¬ 
ρεύεται να τροποποιηθούν διατάξεις ώστε να διατεθεί η 
περιουσία για σκοπό άλλον από τον εδώ οριζόμενο, να 
διαλυθεί πρόωρα το ίδρυμα, να τροποποιηθεί η επωνυ¬ 
μία του ή εν γένει να υποστεί το ίδρυμα την οιαδήποτε 
περιουσιακή ζημία. 

Αρθρο 14 

Διάλυση Ιδρύματος. 

1. Το'Ιδρυμα διαλύεται αποκλειστικά και μόνο για τους 
περιοριστικά μνημονευόμενους στο άρθρο 118 του Αστι¬ 
κού Κώδικα λόγους. Το'Ιδρυμα διαλύεται με Προεδρικό 
Διάταγμα: α) αν ο σκοπός αυτού εκπληρώθηκε ή απέβη 
ανέφικτος και β) αν παρέκκλινε από το σκοπό του ή αν 
ο σκοπός ή η λειτουργία αυτού απέβη παράνομος ή 
ανήθικος ή αντίθετος στη Δημόσια τάξη (άρθρο 118 ΑΚ). 

2. Σε περίπτωση διάλυσης του Ιδρύματος η περιουσία 
του περιέρχεται κατ’ ισομοιρίαν στις τρεις (3) πλέον 
άπορες οικονομικά πολύτεκνες οικογένειες του Δημοτι¬ 
κού Διαμερίσματος Νεοχωρίου Δήμου Λευκίμμης Νήσου 
Κερκύρας μετά από δύο (2) προσκλήσεις προς υποβολήν 
αιτήματος συμμετοχής στη διανομή, που θα απέχουν 
τουλάχιστον ένα (1) μήνα η πρώτη και δεκαπέντε μέρες 
η δεύτερη από τη διανομή. Η δε πρόσκληση θα δημοσι¬ 
εύεται σε τοπική εφημερίδα και θα ανακοινώνεται μετά 
από τη Θεία Λειτουργία της Κυριακής στον Ιερό Ναό 
Αγίας Τριάδος Νεοχωρίου Κερκύρας. 

Στους Υπουργούς Οικονομικών και Παιδείας και Θρη¬ 
σκευμάτων, Πολιτισμού και Αθλητισμού, αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 18 Ιανουάριου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθμ. 1805/221 (2) 

Απαλλαγή από τα καθήκοντα Ληξιάρχου ιης Δημοτικής 
Ενότητας Λεβιδίου της Σιόλα Αθανασίας του Κων¬ 
σταντίνου του Δήμου Τρίπολης Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις της παρ. 4 του άρθρου 2 του Ν. 344/1976 
«Περί ληξιαρχικών πράξεων», όπως τροποποιήθηκε με το 
άρθρο 9 παρ. 15 του Ν.2307/1995 (ΦΕΚ 113/τ.Α/15-6-1995). 

2. Τις διατάξεις του άρθρου 14 παρ. 4 του Ν. 2503/97 
(ΦΕΚ 107/30.5.97 Α') που αφορά τη διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

3. Τις διατάξεις των άρθρων 1, 2 και 280 του Ν. 3852/ 
2010 «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης 
(ΦΕΚ 87/τ.Α/7-6-2010) 

4. Την αριθμ. ΓΓ15650/1253/1 -3-2011 (ΦΕΚ 480/τ.Β/ 
29-3-2011) απόφαση του Γενικού Γραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής «Με 
εντολή Γ ενικού Γ ραμματέα» στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

5. Την αριθμ. 292/4-2-2011 (ΦΕΚ 94/τ.Γ/22-2-2011) από¬ 
φαση Γ ενικού Γ ραμματέα Αποκεντρωμένης Διοίκησης 
Πελοποννήσου Δυτικής Ελλάδας και Ιονίου με την οποία 
ανατέθηκαν καθήκοντα Ληξιάρχου για το Ληξιαρχείο 
της Δημοτικής Ενότητας Λεβιδίου στην υπάλληλο Σιόλα 
Αθανασία του Κωνσταντίνου. 

6. Το αριθμ. 1112/8-1-2013 έγγραφο του Δήμου Τρίπολης 
από το οποίο προκύπτει ότι η παραπάνω διορισθείσα 
ως Ληξίαρχος της Δημοτικής Ενότητας Λεβιδίου δεν 
είναι δυνατόν στο εξής να εκτελεί χρέη Ληξιάρχου λόγω 
αποχώρησης της από την υπηρεσία, (συνταξιοδότηση), 
αποφασίζουμε: 

Απαλλάσσουμε από τα καθήκοντα Ληξιάρχου της Δη¬ 
μοτικής Ενότητας Λεβιδίου την Σιόλα Αθανασία του Κων¬ 
σταντίνου πρώην τακτική υπάλληλο του Δήμου Τρίπολης. 

Η απόφαση αυτής να δημοσιευθεί στην Εφημερίδα 
της Κυβερνήσεως. 

Τρίπολη, 18 Ιανουάριου 2013 
Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος Τμήματος 
ΒΑΣΙΛΕΙΟΣ ΚΩΣΤΟΠΟΥΛΟΣ 
-♦- 

Αριθ. απόφ. 647/2012 (3) 

Τροποποίηση - συμπλήρωση της συστατικής πράξης 
του Νομικού Προσώπου Δημοσίου Δικαίου με την 
επωνυμία «Σχολική Επιτροπή Α/θμιας Εκπαίδευσης 
Δήμου Παύλου Μελά Νομού Θεσσαλονίκης». 

ΤΟ ΔΗΜΟΤΙΚΟ ΣΥΜΒΟΥΛΙΟ ΠΑΥΛΟΥ ΜΕΛΑ 
ΝΟΜΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Το άρθρα 65 και 103 του Ν. 3852/2010 (ΦΕΚ 87/τΛ'Ι 
7.6.2010). 


2. Τα άρθρα 239 & 243 του Ν. 3463/2006 ΚΔΚ (ΦΕΚ 
114/τ.Α'/8.6.2006) “Κώδικας Δήμων και Κοινοτήτων”. 

3. Το άρθρο 10 παρ. 4 του Ν. 4071/2012 (ΦΕΚ 85/τ.Α7 
11.4.2012) 

4. Την με αρ. 50/2011 απόφαση Δημοτικού Συμβουλίου 
Δήμου Παύλου Μελά Νομού Θεσσαλονίκης όπως αυτή 
εγκρίθηκε με το υπ’ αριθμ. 14467/21-4-2011 έγγραφο της 
Αποκεντρωμένης Διοίκησης Μακεδονίας - Θράκης για τη 
συγχώνευση τριάντα τριών (33) Σχολικών Επιτροπών Α/ 
θμιας Εκπαίδευσης (Ν.Π.Δ.Δ.) στο Δήμο Παύλου Μελά σε 
ένα (1) Νομικό Πρόσωπο Δημοσίου Δικαίου με την επωνυ¬ 
μία “Σχολική Επιτροπή Α/θμιας Εκπαίδευσης Δήμου Παύ¬ 
λου Μελά Νομού Θεσσαλονίκης” (ΦΕΚ 1298/ τ.Β'/16-06-2011). 

5. Την με αρ. 24/2012 απόφαση της Σχολικής Επιτροπής 
Α/θμιας Εκπαίδευσης Δήμου Παύλου Μελά. 

6. Την υπ’ αριθμ. 647/2012 απόφαση Δημοτικού Συμ¬ 
βουλίου του Δήμου Παύλου Μελά Νομού Θεσσαλονίκης, 
ληφθείσα στην υπ’ αριθμ. 35/30.11.2012 συνεδρίασή του, 
όπως αυτή εγκρίθηκε με το υπ' αριθμ. 100264/2012 έγ¬ 
γραφο της Αποκεντρωμένης Διοίκησης Μακεδονίας - 
Θράκης, αποφασίζουμε: 

Τροποποιούμε και συμπληρώνουμε τη συστατική πράξη 
του Νομικού Προσώπου Δημοσίου Δικαίου με την επωνυμία 
“Σχολική Επιτροπή Α/θμιας Εκπαίδευσης Δήμου Παύλου 
Μελά Νομού Θεσσαλονίκης “(ΦΕΚ 1298/ τ.Β'/16-06-2011) και 
ειδικότερα το άρθρο 6 την παράγραφο “Πόροι Νομικού 
Προσώπου” η οποία διαμορφώνεται ως εξής: 

“Πόροι του Νομικού Προσώπου”: 

- η τακτική επιχορήγηση του Δήμου Παύλου Μελά και 

- η τυχόν έκτακτη επιχορήγηση, το ύψος της οποίας 
διαμορφώνεται ανάλογα με τις εκάστοτε ανάγκες που 
οδηγούν στην καταβολή της έκτακτης επιχορήγησης”. 

Ακροτελεύτιο Άρθρο - Κάλυψη Δαπάνης 

Από τις διατάξεις της απόφασης αυτής προκαλείται 
δαπάνη ποσού 450.000,00 € σε βάρος του ΚΑ 00.6711.00 
“Απόδοση χρηματοδότησης σε Σχολικές Επιτροπές Α/ 
θμιας Εκπαίδευσης” καθώς και ποσού 50.000,00 € σε 
βάρος του ΚΑ 00.6715.15 “Συμμετοχή του Δήμου σε 
λειτουργικά έξοδα του Ν.Π.Δ.Δ. “Σχολική Επιτροπή Α/ 
θμιας Εκπαίδευσης Δήμου Παύλου Μελά” σε βάρος του 
προϋπολογισμού του Δήμου Παύλου Μελά Νομού Θεσ¬ 
σαλονίκης για το οικονομικό έτος 2012. 

Ανάλογη πρόβλεψη των δαπανών θα γίνει στους αντί¬ 
στοιχους κωδικούς εξόδων του προϋπολογισμού για τα 
επόμενα οικονομικά έτη. 

Κατά τα λοιπά ισχύει η υπ’ αριθμ. 50/2011 απόφαση 
Δημοτικού Συμβουλίου του Δήμου Παύλου Μελά Νομού 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Νοεμβρίου 2012. 

Ο Πρόεδρος Δημοτικού Συμβουλίου 
ΙΩΑΝΝΗΣ ΠΟΥΛΤΟΥΛΙΔΗΣ 

-♦- 

Αριθμ. απόφ. 680/2012 (4) 

Τροποποίηση της συστατικής πράξης του Νομικού Προ¬ 
σώπου Ιδιωτικού Δικαίου με την επωνυμία «Δημοτική 
Κοινωφελής Επιχείρηση (ΙΡΙΣ) Δήμου Παύλου Μελά 
Νομού Θεσσαλονίκης», με μεταφορά αρμοδιοτήτων 
- σκοπών σχετικών με τον τομέα του Αθλητισμού 
στον Δήμο Παύλου Μελά. 

ΤΟ ΔΗΜΟΤΙΚΟ ΣΥΜΒΟΥΛΙΟ ΠΑΥΛΟΥ ΜΕΛΑ 
ΝΟΜΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τα άρθρα 65 και 107 του Ν. 3852/2010 (ΦΕΚ 87/τ.Α'/7.6.2010). 

2. Το άρθρο 254 του Ν. 3463/2006 ΚΔΚ (ΦΕΚ 114/ 
τ.Α'/8.6.2006) «Κώδικας Δήμων και Κοινοτήτων». 

3. Το άρθρο 75 παρ. I περ. στ' (τομέας Παιδείας, Πο¬ 
λιτισμού και Αθλητισμού) του Ν. 3463/2006 ΚΔΚ (ΦΕΚ 
114/τ.Α78.6.2006) «Κώδικας Δήμων και Κοινοτήτων». 

4. Το άρθρο 10 παρ. 4 του Ν. 4071/2012 (ΦΕΚ 85/τ.Α7 
11.4.2012) 

5. Την με αριθμ. 77/2011 απόφαση Δημοτικού Συμβου¬ 
λίου Δήμου Παύλου Μελά σχετικά με τη συγχώνευση 
επιχειρήσεων του Δήμου σε μία κοινωφελή επιχείρηση 
με την επωνυμία «Δημοτική Κοινωφελής Επιχείρηση 
Δήμου Παύλου Μελά (ΙΡΙΣ) Νομού Θεσσαλονίκης» η 
οποία εγκρίθηκε με το υπ' αρ. 16892/2011 έγγραφο της 
Αποκεντρωμένης Διοίκησης Μακεδονίας - Θράκης (ΦΕΚ 
1186/τ.Β79-6-2011). 

6. Το γεγονός ότι δεν προκαλείται δαπάνη σε βάρος 
του Δημοσίου με την παρούσα απόφαση. 

7. Την υπ’ αριθμ. 680/2012 απόφαση Δημοτικού Συμ¬ 
βουλίου του Δήμου Παύλου Μελά Νομού Θεσσαλονί¬ 
κης, ληφθείσα στην υπ’ αριθμ. 38/17.12.2012 συνεδρίασή 
του, όπως αυτή εγκρίθηκε με το υπ' αριθμ. 104882/2012 
έγγραφο της Αποκεντρωμένης Διοίκησης Μακεδονίας 
- Θράκης. 

Τροποποιούμε τη συστατική πράξη του Νομικού Προ¬ 
σώπου Ιδιωτικού Δικαίου με την επωνυμία “Δημοτική 
Κοινωφελής Επιχείρηση (ΙΡΙΣ) Δήμου Παύλου Μελά 
Νομού Θεσσαλονίκης” (ΦΕΚ 1186/τ.Β'/9-6-2011) και ειδι¬ 
κότερα απαλείφονται από τους σκοπούς του Νομικού 
Προσώπου τα παρακάτω σημεία που αναφέρονται σε 
παροχή υπηρεσιών συναφών ή συνδεόμενων με τις αρ¬ 
μοδιότητες του Δήμου στον τομέα του Αθλητισμού, 
προκειμένου να υλοποιούνται αποκλειστικά από το τμή¬ 
μα Αθλητισμού του Δήμου Παύλου Μελά: 

Συγκεκριμένα: 

• Τη διάδοση και ανάπτυξη του αθλητικού πνεύματος. 

• Την ανάληψη δράσεων και παροχή υπηρεσιών στον 
τομέα του περιβάλλοντος με τη δημιουργία και λειτουρ¬ 
γία αθλητικών κέντρων, γυμναστηρίων, χώρων αθλοπαι¬ 
διών και γυμναστικής. 


• Η ανάπτυξη συνεργασίας με αθλητικούς φορείς στην 
Ελλάδα και το Εξωτερικό. 

• Η προώθηση και εφαρμογή προγραμμάτων ενίσχυ¬ 
σης του μαζικού αθλητισμού. 

• Η διαχείριση αθλητικών εγκαταστάσεων, όπως 
αθλητικών κέντρων και δημοτικών χώρων άθλησης. 

• Η εκμετάλλευση κυλικείων και αναψυκτηρίων σε 
αθλητικούς χώρους. 

• Η συνένωση- ενοποίηση σωματείων και συλλόγων 
της περιοχής και η ανάδειξη μιας νέας δυναμικής στο 
χώρο του αθλητισμού. 

• Η λειτουργία αθλητικής λέσχης. 

Κατά τα λοιπά ισχύει η υπ' αριθμ. 77/2011 απόφαση 
Δημοτικού Συμβουλίου του Δήμου Παύλου Μελά Νομού 
Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 17 Δεκεμβρίου 2012 
Ο Πρόεδρος Δημοτικού Συμβουλίου 

ΙΩΑΝΝΗΣ ΠΟΥΛΤΟΥΛΙΔΗΣ 

- ♦ - 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(5) 

Στην παράγραφο 1 της υπ' αριθμ. πρωτ. Φ.131400/4454/ 
21/2/2012 περίληψης, η οποία δημοσιεύτηκε στο ΦΕΚ 904/ 
22-3-2012 (τ.Β'), και αφορά στην υπ' αριθμ. Πρωτ. Φ. 128436/ 
1331/16-2-2012 απόφαση πολιτογράφησης ΓΡΑΒΑΝΗΣ 
ΧΡΗΣΤΟΣ ον. πατρός ΛΕΥΤΕΡΗΣ, γεν. 21-4-1989 στην 
Αλβανία διορθώνεται το Ειδικό δελτίο ομογενούς: 

από το λανθασμένο: «Α 201436» 

στο ορθό «Α 201525». 

(Από τη Γενική Γραμματεία Πληθυσμού 
και Κοινωνικής Συνοχής) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υορφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννββιπ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02002420802130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































